पाएं अपने शहर की ताज़ा ख़बरें और फ्री ई-पेपरडाउनलोड करें
गांव बच्छोआना में शनिवार की रात अज्ञात हमलावरों ने अपने घर के प्रांगण मे सो रहे पति-पत्नी पर तेजधार हथियारों से हमला कर उन्हें गंभीर रुप मेंं जख्मी कर दिया। इस घटना में पत्नी की मौत हो गई जबकि गंभीर रूप में जख्मी पति को डॉक्टरों ने पटियाला रेफर कर दिया है। उल्लेखनीय है कि मृत्क महिला बलदेव कौर के पांच बेटियां है जो सभी विवाहित हैं।
थाना सदर बुढलाडा मुखी जसपाल सिंह ने बताया कि शनिवार की रात गांव बच्छोआना वासी नायब सिंह (57) और उसकी पत्नी बलदेव कौर (55) अपने घर में सो रहे थे कि रात करीब 12 बजे अज्ञात हमलावरों ने घर में दाखिल होकर तेजधार हथियारों से उन पर हमला कर दिया। दोनों घायलों को सिविल अस्पताल लाया गया जहां बलदेव कौर की मौत हो गई, वहीं नायब सिंह की गंभीर हालत को देखते हुए डॉक्टरों ने उसे पटियाला रैफर कर दिया गया। घटना की सूचना मिलने के बाद एसपी-डी मानसा और डीएसपी बुढलाडा प्रभजोत कौर ने घटनास्थल का दौरा किया गया। जसपाल सिंह ने बताया कि पुलिस ने अज्ञात लोगों पर मामला दर्ज कर लिया है। उन्होंने बताया कि पुलिस हमले के कारणों का पता जानने के लिए अलग अलग पहलुओं की जांच कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn